b'\n_START_ARTICLE_\nFranc Kukovica\n_START_SECTION_\n\xc5\xbdivljenje in delo\n_START_PARAGRAPH_\nFranc Kukovica je bil rojen leta 1933 v \xc5\xbdelezni kapli, kjer je obiskoval ljudsko \xc5\xa1olo in hkrati kmalu osebno do\xc5\xbeivel nasilje nacisti\xc4\x8dnega re\xc5\xbeima in vsakodnevno stigmatizacijo kot Slovenca. Tudi njegovo ime je bilo ponem\xc4\x8deno v Kukowitza (O tem pi\xc5\xa1e v svoji spominski knjigi \xe2\x80\x9a \xe2\x80\x98\xe2\x80\x98Als uns die Sprache verboten wurde. Eine Kindheit in K\xc3\xa4rnten (1938-1945)\xe2\x80\x98\xe2\x80\x98). Sprva je njegov o\xc4\x8de kot delavec v tovarni podpiral partizane, kasneje se jim je pridru#il. Tudi Franc Kukovica je podpiral partizane in postal kot otrok partizanski kurir._NEWLINE_Franc Kukovica, rojen v osr\xc4\x8dju  Ju\xc5\xbene Koro\xc5\xa1ke, je osebno do\xc5\xbeivel vse politi\xc4\x8dne razvoje svoje \xc5\xa1ir\xc5\xa1e domovine, ki so bila zlasti zaznamovana z desetleja trajajo\xc4\x8dim nasilnim raznarodovanjem, kateremu se je kot kulturni aktivist, zlasti pa kot pedagog zmeraj uprl._NEWLINE_Svojo slu\xc5\xbebeno oz. izobra\xc5\xbeevalno pot je za\xc4\x8del na u\xc4\x8ditelji\xc5\xa1\xc4\x8du v Ljubljani. Od leta 1963 je ljudsko\xc5\xa1olski u\xc4\x8ditelj v \xc5\xbditari vasi,  med letoma 1974 in 1995 je bil ravnatelj na isti ljudski \xc5\xa1oli, kjer se je anga\xc5\xbeirano zavzemal za dvojezi\xc4\x8dnost v \xc5\xa1oli. Avtor je ve\xc4\x8d u\xc4\x8dbenikov in u\xc4\x8dnih pripomo\xc4\x8dkov. Med letoma 1984 in 1995 je bil predsednik Strokovnega pedago\xc5\xa1kega zdru\xc5\xbeenja. Bil je tudi ob\xc4\x8dinski odbornik v \xc5\xbditari vasi. _NEWLINE_Njegov u\xc4\x8dbenik "Moja de\xc5\xbeela" lahko \xc5\xa1tejemo med referen\xc4\x8dna dela, ki je zanimivo in aktualno do danes (tudi in zlasti je priporo\xc4\x8dljivo za rabo v Sloveniji, za u\xc4\x8ditelje kot za dijake in \xc5\xa1tudente)_NEWLINE_V za\xc4\x8detku 80ih let v uradno dvojezi\xc4\x8dni ljudski \xc5\xa1oli v \xc5\xbditari vasi, katere ravnatelj je bil, tudi postavil, danes bi rekli banalne, dvojezi\xc4\x8dne napise, kot so to oznaka za razred, u\xc4\x8dilnico in drugih prostorov. Postal  je tako tar\xc4\x8da danes nepojmljivega javnega nem\xc5\xa1konacionalnega politi\xc4\x8dnega nasilja, za katero je bilo vsako javno izra\xc5\xbeanje (slovenske) kulturne in jezikovne identitete skrajno neza\xc5\xbeeljeno.  Hkrati pa je postal simbolna in identifikacijska figura koro\xc5\xa1koslovenskega in avstrijskega demokrati\xc4\x8dnega politi\xc4\x8dnega gibanja, tako da so \xc4\x8dlani dunajskega Kluba koro\xc5\xa1kih slovenskih \xc5\xa1tudentov in \xc5\xa1tudentk (KS\xc5\xa0\xc5\xa0D) in drugi zbirali podpise za peticijo njemu v podporo  ter proti segregaciji v \xc5\xa1olah. Koro\xc5\xa1ko slovenski pisatelj Janko Messner mu je takrat napisal politi\xc4\x8dno pesem \xe2\x80\x9eKukovica lepo kuka\xe2\x80\x9c._NEWLINE_Franc Kukovica stroji v \xc5\xbelahtni tradiciji koro\xc5\xa1kih slovenskih kulturnih aktivistov in deluje znotraj in za kulturna dru\xc5\xa1tva . V okviru SPD Trta v \xc5\xbditarti vasi se je zavzemal za postavitel spominske plo\xc5\xa1\xc4\x8de za \xc5\xbertve nacizma v ob\xc4\x8dini._NEWLINE_V novej\xc5\xa1em \xc4\x8dasu tudi deluje kot t. i. pri\xc4\x8da \xc4\x8dasa  (nem. Zeitzeuge) po koro\xc5\xa1kih \xc5\xa1olah, kjer posreduje svoje znanje in svoja do\xc5\xbeivetja na \xc4\x8das nacizma,     . _NEWLINE_Za svoje izredno pomembno delovanje za enakopravnost narodov in jezikov je bil tudi odlikovan s strani de\xc5\xbeele Koro\xc5\xa1ke oz. de\xc5\xbeelenega glavarja Petra Kaiserja.\n_START_SECTION_\nPublicisti\xc4\x8dno delovanje 1986 \xe2\x80\x93 2016\n_START_PARAGRAPH_\nFranc Kukovica se je tudi aktivno udejstvoval v okviru Strokovnega zdru\xc5\xbeenja pedago\xc5\xa1kih delavcev, v okviru katerega je izdal \xc5\xa1tevilo pedago\xc5\xa1kih del, u\xc4\x8dnih pripomo\xc4\x8dkov, didakti\xc4\x8dne igre ter znanstvene analize._NEWLINE_Tudi teoreti\xc4\x8dno se je ukvarjal s \xc5\xa1olskim vpra\xc5\xa1anjem na avstrijskem Koro\xc5\xa1kem oz. s strukturnimi razvojnimi pogoji dvojezi\xc4\x8dnega \xc5\xa1olstva na avstrijskem Koro\xc5\xa1kem._NEWLINE_Vklju\xc4\x8deval se je v aktualna politi\xc4\x8dna vpra\xc5\xa1anja znotraj narodne skupnosti.\n_START_SECTION_\nOdlikovanja\n_START_PARAGRAPH_\n\xc4\x8castni znak de\xc5\xbeele Koro\xc5\xa1ke, 5.5.2014 za delovanje kot pri\xc4\x8da \xc4\x8dasa (Ehrenzeichen des Landes K\xc3\xa4rnten, Franz KUKOVICA, Zeitzeuge, Sittersdorf)'